מרלן שמידט

מרלן שמידט (בגרמנית: Marlene Schmidt; נולדה ב-1937) היא שחקנית, מלכת יופי ומנחת טלוויזיה גרמנייה. בשנת 1961 זכתה בתואר מיס תבל.

ביוגרפיה
שמידט נולדה בברסלאו שבמזרח גרמניה בשנת 1937. היא למדה במוסדות מקומיים וקיבלה תואר שני בהנדסה. בשנת 1960 עברה עם משפחתה לגור בשטוטגרט שבגרמניה המערבית.

ב-1961 ניגשה לתחרות יופי מקומית בבאדן-וירטמברג משום שהייתה מעוניינת בפרס הזכייה - מכונית חדשה. לאחר שזכתה בתחרות, המשיכה לתחרות לאומית שנערכה בעיר הנופש באדן-באדן, ובה זכתה בתואר מיס גרמניה. בתחרות מיס תבל שנערכה על ידי אולפני סרטי פרמאונט במיאמי ביץ' שבארצות הברית באותה שנה, הייתה שמידט הגרמנייה העשירית ברציפות שמגיעה לשלב חצי-הגמר, אך הפכה לגרמנייה הראשונה שזוכה בתואר זה, כשהגיעה למקום הראשון בתחרות מול 47 מתחרות מרחבי העולם.

בין השנים 1972–1986 עברה שמידט לארצות הברית ושם החלה להיות מעורבת בתעשיית הקולנוע כשחקנית וכמפיקה באחת-עשרה הפקות שונות. אף אחת מהן לא הפגינה עלילה מיוחדת ומסעירה, אם כי בדרך כלל הציעה מנה ליברלית של עירום נשי. אמנם, הסרט "האם החורגת" שהוקרן בשנת 1972, זכה למעט פרסום בכך שקיבל מועמדות לפרס אוסקר על המוזיקה שבו.

כיום מתגוררת שמידט בזארבריקן שבגרמניה.

סרטיה
בסרטים אלו הייתה מעורבת כשחקנית או מפיקה:
 1972 - האם החורגת.
 1974 - המורה (בו גילמה אם לתלמיד תיכון המנהל מערכת יחסים רומנטית עם מורתו).
 1975 - המומחה (בו שיחקה לצד אדם וסט).
 1975 - ד"ר אהבהבנית.
 1976 - מצמרר.
 1978 - כביש קאובוי.
 1978 - הקומה החמישית (בו שיחקה לצד רוברט אנגלונד).
 1981 - דרכים נפרדות (בו שיחקה בתפקיד קטן לצד קארן בלק).
 1983 - היכל המוות.
 1984 - הם משחקים באש.
 1986 - חטופים.

חיים אישיים
בין השנים 1962–1966 הייתה במערכת יחסים עם השחקן טי הרדין, ונולדה להם בת.

קישורים חיצוניים

 מיס גרמניה לשנת 1961
 כתבה על הכתרתה
 כתבה באנגלית 
 תואר מיס תבל ליפהפייה גרמניה

זוכות מיס גרמניה
זוכות מיס תבל
משתתפות בתחרות מיס תבל 1961
שחקניות קולנוע וטלוויזיה גרמניות
דוגמניות גרמניות
מנחות טלוויזיה גרמניות
גרמניות שנולדו ב-1937
גרמנים שנולדו ב-1937